Pernille Vigsø Bagge (SF), 2007-03-21:
I øvrigt peger en del forskning på, at prostitution kan give samme traumeskader, som ses hos torturofre, det vil sige angst, depression, søvnforstyrrelser og stress.
Der er jo ingen tvivl om, at vi selvfølgelig skal begrænse prostitution mest muligt i dette land, og jeg er da også glad for, at så mange ordførere bakker op om den intention.
Hun gav klart udtryk for, at handlede kvinder var et problem, men at det var et problem, at vi i SF og Enhedslisten havde lyst til at bekæmpe prostitution som sådan.
Det har vi hver eneste dag, og det er også derfor, vi har fremsat det her forslag.
Som politikere er vi altså nødt til at tage vores del af ansvaret for prostitueredes og handlede kvinders ringe livsvilkår.
Et af midlerne, vi kan bruge, er de her mærkningsordninger af sexannoncerne, som både gør kunderne og formidlerne af annoncerne opmærksomme på prostitutionens skadevirkninger.
Det er kun rimeligt, at kunderne gennem sådan en mærkningsordning konfronteres med de konsekvenser, deres handlinger har.
De skal tvinges til at reflektere over, hvad det er, de gør, inden de køber et andet menneske.
Det er også lige præcis det, Venstres ordfører udtaler i en artikel til Fagbladet 3F.
Derfor vil jeg bare sige, at det ville være prisværdigt, hvis Venstres ordfører ville stå frem og sige: Fint, det er størrelsen på mærkningen, vi er uenige om, men ikke intentionerne i forslaget.
For os er det altså meget vigtigt, at de medier, der tjener penge på at bringe de her annoncer, påtager sig en del af ansvaret.
Derfor er det selvfølgelig ikke for meget forlangt, at de informerer om de her skadevirkninger.
Det er heller ikke for meget forlangt, at medierne pålægges at undersøge, om de bragte annoncer vedrører mindreårige eller kvinder, der er handlet.
Så synes jeg, at der er en vis berøringsangst over for politiske initiativer, der skaber noget mere debat og åbenhed omkring kunderne i det hele taget, og det synes jeg er synd.
Jeg synes, det var meget interessant at høre fra Socialdemokraternes ordfører, at man måske oven i købet fra Socialdemokraternes side kunne være med til at undersøge muligheden for at forbyde prostitutionsannoncer i det hele taget, og jeg vil bare herfra tilkendegive, at hvis Socialdemokraterne skulle komme med et sådant forslag, så er jeg ret overbevist om, at SF ville bakke et sådant forslag op.
Det hilser jeg meget velkommen.
Jeg synes, det er mærkeligt, at Dansk Folkeparti kalder forslaget indholdstomt, når vi, som jeg også nævnte, da jeg havde ordet, kunne referere, at både rigspolitiet og såmænd også regeringens egen handlingsplan fra 2002 påpeger vigtigheden af mærkningsordninger for medievirksomheder, der annoncerer for prostituerede.
Ministeren talte om et moralsk korstog, og jeg vil bare her til slut sige: Ja, Enhedslisten og SF er ude på et moralsk korstog i den forbindelse, at vi simpelt hen ikke stiltiende vil se til, at andre mennesker bliver skadet, for det er ganske imod vores menneskesyn og vores grundholdninger.
Nu kan jeg selvfølgelig kun tale på SF's vegne, men jeg går ud fra, at Enhedslisten klart deler den opfattelse.
Og det er derfor, vi fremsætter dette forslag.
Prostitution skal bekæmpes af alle kræfter.
Jeg siger tak for behandlingen og håber, at holdningen kan ændre sig på sigt blandt de andre partier.